Id-Direttiva tal-Kunsill
tad-19 ta’ Ġunju 1978
li tadatta għal progress tekniku d-Direttiva 73/362/KEE dwar l-approssimazzjoni tal-liġijiet ta’ l-Istati Membri marbutin mal-miżuri materjali ta’ tul
(78/629/KEE)
IL-KUNSILL TAL-KOMUNITAJIET EWROPEJ,
Wara li kkunsidra it-Trattat li jistabbilixxi il-Komunità Ekonomika Ewropea,
Wara li kkunsidra l-proposta mill-Kummissjoni,
Wara li kkunsidra d-Direttiva tal-Kunsill 71/316/KEE tas-26 ta’ Lulju 1971 dwar l-approssimazzjoni tal-liġijiet ta’ l-Istati Membri li jirrelataw għad-komuni kemm għall-istrumenti ta’ kejl u l-metodi ta’ kontroll meteoroloġiku [1], kif emendata bl-Att ta’ l-Adeżjoni, u partikolarment l-Artikoli 17, 18 u 19 li joħorġu minnu,
Billi, mill-preparazzjoni u l-adozzjoni tad-Direttiva tal-Kunsill 73/362/KEE tad-19 ta’ Novembru 1973 dwar l-approssimazzjoni tal-liġijiet ta’ l-Istati Membri li jirrelataw mal-miżuri materjali ta’ tul [2], miżuri materjali ġodda ta’ tul ġew żviluppati; billi l-imsemmija Direttiva għalhekk għandha tkun emendata biex tqis il-progress tekniku;
Billi fid-19 ta’ Jannar 1978 il-Kummissjoni ssottomettiet proposta ta’ emenda lill-Kumitat dwar l-adozzjoni għall-progress tekniku tad-Direttivi li jikkonċernaw l-eliminazzjoni tal-barrieri tekniċi għal kummerċ fi strumenti tal-kejl, għall-opinjoni tiegħu; billi ebda opinjoni ma ngħatat, il-Kummissjoni skond il-proċedura stipulata fl-Artikolu 19(3)(b) tad-Direttiva 71/316/KEE, ipproponiet lill-Kunsill il-miżuri li għandhom ikunu adottati,
ADOTTA DIN ID-DIRETTIVA:
Artikolu 1
Fl-Anness għad-Direttiva 73/362/KEE, il-punti 3.6, 4.1, 5.1, 6.3, 7.1, 7.2, 7.3, 8, 9.1, 9.2, 9.4 u 9.5 huma għalhekk emendati skond l-Anness t’hawn taħt.
Artikolu 2
L-Istati Membri għandhom jadottaw il-liġijiet, ir-regolamenti u d-disposizzjonijiet amministrattivi meħtieġa biex jikkonformaw ma’ din id-Direttiva b’mod li dawn id-disposizzjonijiet jidħlu fis-seħħ sena wara d-data tan-notifika ta’ din id-Direttiva u minnufih jgħarrfu lill-Kummissjoni b’dan.
L-Istati Membri għandhom jgħarrfu lill-Kummissjoni bit-testi tad-disposizzjonijiet tal-liġi nazzjonali li huma jadottaw fil-qasam kopert b’din id-Direttiva.
Artikolu 3
Din id-Direttiva hija indirizzata lill-Istati Membri.
Magħmula fil-Lussemburgu, fid-19 ta’ Ġunju 1978.